Leer ‘n Teiner ken #12 – Vera Pretorius | Randfontein Herald
Leer ‘n Teiner ken #12 – Vera Pretorius
Die 12e persoon in die Herald se gewilde ‘Leer ‘n Randfonteiner Ken’-veldtog voorgestel. April 20, 2017 Vera 'Tannie Poppie' Pretorius, 'n trotse 'Teiner, is president van die Randfontein Rolbalklub. Vera Pretorius is die 12e persoon in die Herald se gewilde ‘Leer ‘n Randfonteiner Ken’-veldtog.
Vera is ‘n lid van die Randfontein Robalklub (RRK) en is 75 jaar oud. Haar Randfontein-bynaam is Tannie Poppie. Sy het gesê dis ‘n naam wat haar mederolbalspelers vir haar gegee het omdat sy hulle herinner aan ‘n ander lid wie se naam Poppie is.
Sien video hier:
By die rolbalklub is Tannie Poppie nie net ‘n gewone lid nie, sy is die president van die rolbalklub nadat sy by Martiens Botha oorgeneem het. Haar termyn eindig in Junie.
Tannie Poppie, oorspronklik van die Oos-Vrystaat, woon op die grens van Bootha Plotte en Randgate. In September sal sy reeds 12 jaar in Randfontein woon.
Sy is ‘n pensioenaris en ‘n huisvrou, en haar stokperdjies is tuinmaak, naaldwerk, brei en hekel. Haar passie is rolbal en sy speel al jare lank.